Document ID: 32006R1642

KOMISIJAS REGULA (EK) Nr. 1642/2006
(2006. gada 7. novembris),
ar ko groza Padomes Regulu (EK) Nr. 51/2006 attiecībā uz brētliņu krājumu nozvejas ierobežojumiem ICES zonā IIa (EK ūdeņi) un IV (EK ūdeņi)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 22. decembra Regulu (EK) Nr. 51/2006, ar ko 2006. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās 5. panta 7. punktu,
tā kā:
(1)
Regulas (EK) Nr. 51/2006 IA pielikumā ir noteikti brētliņu pagaidu nozvejas ierobežojumi ICES zonā IIa (EK ūdeņi) un IV (EK ūdeņi).
(2)
Saskaņā ar minētās regulas 5. panta 7. punktu Komisija var pārskatīt nozvejas ierobežojumus, pamatojoties uz 2006. gada pirmajā pusē apkopoto zinātnisko informāciju.
(3)
Ņemot vērā 2006. gada pirmajā pusē apkopoto zinātnisko informāciju, brētliņu nozvejas ierobežojumi attiecīgajās zonās ir jāsamazina.
(4)
Tādēļ attiecīgi ir jāgroza Regula (EK) Nr. 51/2006.
(5)
Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 51/2006 IA pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 7. novembrī

Labels: 11
6